b"\n_START_ARTICLE_\nVlad\xc3\xadmir Arti\xc3\xb3mov\n_START_SECTION_\nBiografia\n_START_PARAGRAPH_\nVa n\xc3\xa9ixer el 7 de novembre de 1964 a la ciutat de Vlad\xc3\xadmir, poblaci\xc3\xb3 situada a la prov\xc3\xadncia del mateix nom, que en aquells moments estava situada a la Rep\xc3\xbablica Socialista Federada Sovi\xc3\xa8tica de R\xc3\xbassia (Uni\xc3\xb3 Sovi\xc3\xa8tica) i que avui en dia forma part de la Federaci\xc3\xb3 Russa._NEWLINE_\xc3\x89s pare del gimnasta i medallista ol\xc3\xadmpic Sasha Artemev.\n_START_SECTION_\nCarrera esportiva\n_START_PARAGRAPH_\nAbsent dels Jocs Ol\xc3\xadmpics d'estiu de 1984 realitzats a Los Angeles (Estats Units) pel boicot pol\xc3\xadtic decretat pel seu pa\xc3\xads, va participar, als 23 anys, en els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud), on fou el gran dominador de la gimn\xc3\xa0stica masculina. En aquests Jocs guany\xc3\xa0 cinc medalles: quatre medalles d'or en les proves d'equip, individual, barra fixa i barres paral\xc2\xb7leles; aix\xc3\xad com una medalla de plata en la prova d'exercici de terra._NEWLINE_Al llarg de la seva carrera activa guany\xc3\xa0 tretze medalles en el Campionat del M\xc3\xb3n de gimn\xc3\xa0stica art\xc3\xadstica, entre elles sis medalles d'or._NEWLINE_L'any 1990 abandon\xc3\xa0 la Uni\xc3\xb3 Sovi\xc3\xa8tica i s'instal\xc2\xb7l\xc3\xa0 als Estats Units, abandonant la pr\xc3\xa0ctica esportiva."